गौतमी देशपांडे

गौतमी देशपांडे (जन्म: ३१ जानेवारी १९९३) ही मराठी अभिनेत्री आणि गायिका आहे. ही मराठी अभिनेत्री मृण्मयी देशपांडे हिची सख्खी बहीण आहे. माझा होशील ना या झी मराठी वाहिनी वरील मालिकेतील सई या प्रमुख भूमिकेत तिने काम केले. विराजस कुलकर्णी आणि गौतमी देशपांडे यांची आदित्य-सई ही जोडी २०२०-२०२१ साली दूरचित्रवाणी वर अत्यंत गाजली. 

 शिक्षण आणि कौटुंबिक पार्श्वभूमी 
गौतमीचा जन्म पुण्यात ३१ जानेवारी १९९३ साली झाला. प्रतिभा आणि विवेक देशपांडे यांची ती धाकटी कन्या होय. अभिनेत्री मृण्मयी देशपांडेची ती सख्खी धाकटी बहीण होय. तिचे प्राथमिक आणि माध्यमिक शिक्षण रेणुका स्वरूप शाळेतून झाले. २०१४ साली मेकॅनिकल इंजिनीरिंग मध्ये VIIT कॉलेज मधून तिने पदवी घेतली. अभिनय क्षेत्रात यायच्या आधी २०१४ ते २०१७ सालापर्यंत तिने सिमेन्स या कंपनीत Package Engineer पदावर काम केले. 

 अभिनय कारकीर्द 
गौतमीने आपल्या अभिनय कारकिर्दीला पुण्यात असताना सुरुवात केली. शाळा, कॉलेज मध्ये आणि जॉब करत असताना तिने प्रायोगिक आणि व्यावसायिक रंगभूमीवर काम केले. ​फिरोदिया करंडक आणि पुरुषोत्तम करंडक या नाट्यविश्वातल्या नावाजलेल्या नाट्यस्पर्धांमधून तिने काम केले आहे. २०१८ साली आपला इंजिनीरिंग चा जॉब सोडून गौतमीने पूर्णपणे अभिनयात पाऊल टाकले. सोनी मराठी वरील सारे तुझ्याचसाठी या मालिकेतून तिने TV वर पदार्पण केले. बॉक्सर असलेल्या श्रुती नगरकर ची भूमिका या मालिकेतून केली. हर्षद अतकरी  ( मालिकेतील कार्तिक दर्शने) याबरोबर गौतमी ची जोडी प्रेक्षकांच्या पसंतीस उतरली. २०२० साली झी मराठीवरील माझा होशील ना या मालिकेत सई बिराजदार च्या भूमिकेत गौतमी झळकली. श्रीमंत वडिलांची एकुलती एक मुलगी जेव्हा एका मध्यमवर्गीय मोठ्या कुटुंबातील मुलाच्या प्रेमात पडते तेव्हा ती या आयुष्याच्या वळणाला कसे स्वीकारते? आपल्या अत्यंत धीट, प्रेमळ, लाघवी पण प्रसंगी बंडखोर स्वभावाने आसपासच्या आणि घरातल्या सर्वांचे आयुष्य कसे बदलवून टाकते? याचं अप्रतिम दर्शन गौतमीच्या अभिनयातून दिसले. गौतमी आणि विराजसच्या जोडीने २०२०-२१ सालात मालिका विश्वात स्वतःचा वेगळा ठसा उमटवला. आतापर्यंत केलेल्या कामाची पावती गौतमीला मिळालेल्या पुरस्कारांमधून दिसते. तिच्या दोन्ही मालिकांमध्ये केलेल्या कामाबद्दल तिला सर्वोत्कृष्ठ अभिनेत्री च्या पुरस्काराने गौरवले गेले. 

देशपांडे अभिनयाबरोबरच गायनही करते.. माझा होशील ना मालिकेत देखील तिने ३ गाणी गायली आहेत. "शतजन्म शोधिताना" या यूट्यूब वरील सिरीज मध्ये देखील ती गायली आहे. D'verb Experience ने या सिरीजची सहनिर्मिती केली आहे तसेच D'verb experience चे संस्थापक देवेंद्र भोमे यांनी अनेक दिग्गजांची गाणी या सिरीज मधून पुन्हा एकदा नव्या रूपात भेटीस आणली."आम्ही दुनियेचे राजे" हा सांगीतिक कार्यक्रमसुद्धा गौतमी करते त्यानिमित्ताने महाराष्ट्रात आणि बाहेर त्याचे दौरे करते.

 कारकीर्द 
वर्षशीर्षकभूमिकावाहिनी२०१८-२०१९सारे तुझ्याचसाठीश्रुतीसोनी मराठी२०२० माझा होशील नासई कश्यप-देसाईझी मराठी२०२२किचन कल्लाकारपाहुणीझी मराठी

 पुरस्कार 
+वर्षपुरस्कारश्रेणीमालिकाभूमिका२०१९म. टा. सन्मानसर्वोत्कृष्ट अभिनेत्रीसारे तुझ्याचसाठीश्रुती२०२१झी मराठी उत्सव नात्यांचा पुरस्कारसर्वोत्कृष्ट नायिकामाझा होशील नासई कश्यपसर्वोत्कृष्ट जोडी

 संदर्भ 

वर्ग:मराठी दूरचित्रवाहिनी अभिनेत्री
वर्ग:स्त्री चरित्रलेख
वर्ग:मराठी रंगकर्मी